МОТИВИ

за отмяна на Наредба за реда и условията за поставяне на преместваеми съоръжения на територията на Община Трявна

Причини, които налагат отмяната

Причините, налагащи отмяна на сега действащата Наредба за реда и условията за поставяне на преместваеми съоръжения на територията на Община Трявна са следните:

 Административен съд Габрово със свое решение №229 от 29.11.2018 г. отменя действащата наредба, като намира следното:

Наредба за реда и условията за поставяне на преместваеми съоръжения на територията на Община Трявна е приета в предписаната от закона писмена форма, от териториално и материално компетентен орган, в кръга на неговата компетентност, при наличие на изискуемите от чл. 27 от ЗМСМА кворум и мнозинство, но при допуснати съществени нарушения на административнопроизводствените правила, изразяващи се в липсата на мотиви към проекта на Наредбата, поради което следва да бъде отменена, каквото искане се съдържа в протеста.

На основание Решение №229/29.11.2018 г. на АС – Габрово, съдът уважава протеста на прокурор при РП - Трявна и отменя наредбата.

Цели, които се поставят с отмяна на текстовете на наредбата

Целта, която ще се постигне е спазване на Закона за Нормативните актове при приемане на нова наредба.

Финансови и други средства, необходими за прилагането на Наредбата

За отмяна на Наредба за реда и условията за поставяне на преместваеми съоръжения на територията на Община Трявна не е необходимо разходването на бюджетни средства.

Очакваните резултати от отмяна на Наредбата, включително финансовите, ако има такива.

Не се очаква конкретно въздействие от отменената наредба, т.к. е в процес на изработване нова наредба от общинска администрация Трявна при спазване на всички законови разпоредби и процеурата по приемането на нова, касаеща обхвата на отменената.

Анализ за съответствие с правото на Европейския съюз

Предлаганата отмяна на Наредбата е подзаконов нормативен акт, поради което съответствието й с правото на Европейския съюз е предопределено от съответствието на основния нормативен акт с него.

Забележка: На основание чл. 26, ал.4 от Закона за нормативните актове, във връзка с чл. 77 от АПК, заинтересованите лица могат да изразят становища по проекта в 14-дневен срок от публикуването му на Интернет страницата на Община Трявна.

Последните се приемат в деловодството на Общински съвет- Трявна или на e-mail: silviakrasteva@gmail.com